13 ຄົນເສຍຊີວິດ ໃນການປະທ້ວງ ຢູ່ຊີເຣຍ
ພວກນັກເຄື່ອນໄຫວເວົ້າວ່າ ມີຢ່າງນ້ອຍ 13 ຄົນເສຍຊີວິດ ໃນການປະທ້ວງ ຕໍ່ຕ້ານລັດຖະບານ ຢູ່ຊີເຣຍ
ພວກນັກເຄື່ອນໄຫວກ່າວວ່າ ກຳລັງຮັກສາຄວາມສະຫງົບຂອງຊີເຣຍ ໄດ້ສັງຫານຢ່າງນ້ອຍ 13 ຄົນໃນການປະທ້ວງຕໍ່ຕ້ານລັດຖະບານໃນມື້ວັນສຸກວານນີ້ ພວກເຂົ້າເຈົ້າເວົ້າວ່າ ກຳລັງຮັກສາຄວາມສະຫງົບໄດ້ໃຊ້ລູກປືນແທ້ຍິງໃສ່ພວກປະທ້ວງຢູ່ໃນ ຫຼາຍໆເຂດ ຮວມທັງໃນເຂດຊານເມືອງ ຂອງນະຄອນຫຼວງ Damascus ແລະທີ່ແຂວງ Homs ຈຸດລະເບີດໃນເຂດພາກກາງຂອງຊີເຣຍ ພວກນັກເຄື່ອນໄຫວໄດ້ພາກັນລົງຖະໜົນຫົນທາງປະທ້ວງ ພາຍໃຕ້ຄຳຂວັນທີ່ວ່າ ຕາຍດີ ກວ່າຖືກໝິ່ນປະໝາດ ຂະນະທີ່ພວກເຂົາເຈົ້າພາກັນຮຽກຮ້ອງຄັ້ງ ໃໝ່ໃຫ້ປະທານາທິບໍດີ Bashar al-Assad ລາອອກ ການໂຮມຊຸມນຸມນຶ່ງມີຂຶ້ນຢູ່ນອກເຮືອນ ຂອງທ່ານ Adnan Bakkour ຫົວໜ້າໄອຍະ ການຂອງແຂວງ Hama ໃນວີດີໂອ ທີ່ນຳອອກເຜີຍແຜ່ໃນມື້ວັນພຸດແລ້ວນີ້ ທ່ານ Bakkour ເວົ້າວ່າທ່ານໄດ້ລາ ອອກເພື່ອເປັນການປະທ້ວງ ຕໍ່ການປາບປາມພວກປະທ້ວງຢ່າງຮຸນແຮງ ຂອງລັດຖະ ບານ ລັດຖະບານຊີເຣຍເວົ້າວ່າ ທ່ານ Bakkour ໄດ້ຖືກລັກພາໂຕໄປແລະຖືກບັງຄັບ ໃຫ້ກ່າວຖ້ອຍຖະແຫຼງເຫຼົ່ານີ້ດ້ວຍການຖືກຂົ່ມຂູ່ ພວກທີ່ເຫັນເຫດການເວົ້າວ່າ ກຳລັງຮັກສາຄວາມສະຫງົບ ໄດ້ປິດລ້ອມວັດສາສະໜາ ອິສລາມບາງແຫ່ງໃນຄວາມພະຍາຍາມເພື່ອປ້ອງກັນບໍ່ໃຫ້ພວກປະທ້ວງພາກັນລົງສູ່ຖະ ໜົນຫົນທາງໂຮມຊຸມນຸມປະທ້ວງຫຼັງຈາກສວດມົນພາວະນາແລ້ວ ຂະນະດຽວກັນສະຫະພາບຢູໂຣບໄດ້ຫ້າມການນຳເຂົ້ານໍ້າມັນຈາກຊີເຣຍ ສະຫະພາບ ຢູໂຣບ ກ່າວໃນມື້ວັນສຸກວານນີ້ວ່າ ການເຄື່ອນໄຫວທີ່ວ່ານີ້ ແມ່ນແນໃສ່ເພື່ອເພີ່ມການ ກົດດັນຕໍ່ປະທານາທິບໍດີ Assad ໃຫ້ຢຸດເຊົາການປາບປາມພວກປະທ້ວງຕໍ່ຕ້ານລັດ ຖະບານ